
Hočevarjev trg 1
8270 Krško, Slovenija


Številka: 04-118-40/2026 NL
Datum: 13. 7. 2026
Spoštovane študentke, spoštovani študenti!


Zadeva: 	ODDAJA PROŠENJE NA KOMISIJO ZA ŠTUDIJSKE ZADEVE - NAVODILA

Prošnjo na Komisijo za študijske zadeve (v nadaljevanju KŠZ FE  UM) lahko naslovijo študenti za:
· za izjemen vpis v višji letnik zaradi neizpolnjevanja pogojev za vpis v višji letnik,
· ponavljanje letnika - doseženih manj kot 30 ECTS, vendar ne manj kot 15 ECTS,
· ponavljanje letnika - doseženih več kot 30 ECTS,
· podaljšanje statusa iz upravičenih razlogov,
· pridobitev posebnega statusa,
· vpis v višji letnik (nadaljevanje študija po merilih za prehode oz. hitrejše napredovanje) ,
· spremembo načina študija.

Prošnja mora biti pravočasna, razumljiva in obsegati mora vse, da se lahko obravnava. 

V kolikor k zapisanim razlogom na prošnji ne bo priloženih dokazil, ti razlogi ne bodo upoštevani pri obravnavi. Obravnavale se bodo samo popolne prošnje, ki bodo v Referat za študijske zadeve FE UM prispele pravočasno. 

Prošnje, prispele po roku za oddajo se obravnavajo kot prepozno prispele in se s sklepom zavržejo.

Popolna prošnja zajema:
· izpolnitev ustreznega obrazca; objavljeni so na spletnem mestu FE UM- obrazci. 
· Ustrezne priloge (dokazila), kot jih določajo Navodila za presojo prošenj za posamezni primer ter
· Potrdilo o plačilu stroškov za izdajo sklepa/odločbe v znesku 18,10€. 
· priloženo potrdila o do tedaj opravljenih obveznostih in učni načrti opravljenih obveznosti (velja le za prošnjo za vpis v višji letnik (nadaljevanje študija) po merilih za prehode  (+ menjava študijskega programa); 
***********************************************
Navodila za plačilo stroškov izdaje sklepa
KODA NAMENA: STDY
PREJEMNIK:
UM FAKULTETA ZA ENERGETIKO
Hočevarjev trg 1, 8270 KRŠKO
BIC banke prejemnika: BSLJSI2X
IBAN: SI56 01100-6000022624
Referenca:  SI00 1011  (referenca za redni VS)
	      SI00 1012  (referenca za redni UN)
	      SI00 1013  (referenca za redni MAG)
	      SI00 1021  (referenca za izredni VS)
	     SI00 1023  (referenca za izredni MAG)
	     SI00 1024  (referenca za DR)
************************************************

Še posebej bodite pozorni na člene v Navodilih za presojo prošenj, ki navajajo izjemne okoliščine, v katerih ste upravičeni oddati prošnjo in na navedbe dokazil, ki se upoštevajo kot ustrezna za posamezen upravičen razlog.

Rok za oddajo prošenj na KŠZ FE UM 
Prošnje za KŠZ FE UM je potrebno oddati najkasneje do 16. 9. študijskega leta tudi v primeru, da rezultati izpitov še niso znani, obstajajo pa razlogi za navedbo upravičenih razlogov. 

Način oddaje prošnje:
- osebno v referatu za študijske zadeve v Krško (izjemoma velja tudi za študente iz Velenje)
- po e-pošti na neza.levicar@um.si ) ali 
- priporočeno po pošti na naslov FE UM Hočevarjev trg 1, 8270 Krško.
Kot pravočasne se bodo upoštevale vloge, prispele na navedeni naslov do 16. 9. 2026


· PROŠNJA ZA VPIS V VIŠJI LETNIK (85. in 121. člen Statuta UM) 
· PROŠNJA ZA PODALJŠANJE STATUSA  (214. člen Statuta UM) 

Študentu, ki ni izpolnil vseh obveznosti, določenih za napredovanje v višji letnik, lahko komisija za študijske zadeve članice univerze na njegovo prošnjo izjemoma odobri vpis v višji letnik. Takšen vpis se
lahko odobri študentu, ki obveznosti ni mogel izpolniti iz upravičenih razlogov ter je opravil predpisane
obveznosti predhodnih letnikov in obveznosti v obsegu več kot 30 ECTS vpisanega letnika, če je pričakovati, da bo izpolnil ostale obveznosti. Članica lahko v študijskem programu izmed obveznosti, ki
so določene kot pogoj za napredovanje v višji letnik, določi obveznosti, brez katerih izjemno napredovanje ni mogoče, četudi je študent zbral več kot 30 ECTS točk, vendar v obsegu ECTS, ki je manjši, kot je določen za napredovanje po prvem odstavku tega člena.

Svetujemo – podredna oddaja prošnje:
Študentu, ki odda prošnjo za vpis v višji letnik in hkrati izpolnjuje pogoje za ponavljanje letnika, priporočamo, da na istem obrazcu odda tudi podredno prošnjo za ponovni vpis (obkrožiti še točko 8 obrazca Prošnja za vpis v višji letnik, ponavljanje letnika), z navedbo:
»Podredno vlagam prošnjo za ponovni vpis, če prošnja za izjemni vpis v višji letnik ne bo odobrena.«

S tem si študent zagotovi možnost ponovnega vpisa, če prošnja za vpis v višji letnik ne bi bila odobrena. V nasprotnem primeru lahko ostane brez statusa študenta.
Obrazec: Prošnja za KŠZ – vpis v višji letnik, ponavljanje, podaljšanje statusa.


Opozorilo za študente, ki bodo oddali prošnjo za vpis v 3. letnik
Študent, ki ni izpolnil vseh obveznosti, določenih za napredovanje v 3. letnik, lahko KŠZ na njegovo prošnjo izjemoma odobri vpis v višji letnik, pri tem pa mora imeti opravljene vse izpite 1. letnika. 

Študentom, ki imajo druge upravičene razloge (glej Navodila za presojo prošenj študentov ter upravičenih razlogov) se lahko status študenta podaljša, in sicer za eno leto med študijem ali ob zaključku študija. (Obrazec: Prošnja za KŠZ - vpis v višji letnik, ponavljanje, podaljšanje statusa)



· PROŠNJA ZA PONAVLJANJE LETNIKA (120. in 121. člen Statuta UM)

Študent lahko na vsaki stopnji študija enkrat ponavlja letnik.

V kolikor želi študent ponavljati letnik, mora v vsakem primeru oddati prošnjo za ponavljanje letnika. KŠZ FE UM lahko odobri ponavljanje letnika študentu, ki je redno sodeloval pri vseh s študijskim programom predvidenih oblikah visokošolskega izobraževalnega dela. 
Oddaja prošnje:
· V kolikor dosega vsaj 30 ECTS; (Obrazec Prošnja za KŠZ – ponavljanje letnika (zbranih najmanj 30 ECTS));

· V kolikor dosega med 15 in 29 ECTS, vendar so za to nastopili upravičeni razlogi, ki omogočajo podaljšanje statusa študenta.(Obrazec: Prošnja za KŠZ - vpis v višji letnik, ponavljanje, podaljšanje statusa).

Ponavljanje letnika v primeru, da študent doseže manj kot 15 ECTS v nobenem primeru ni možno.

Ponavljanje letnika se ne šteje kot redno napredovanje, kar pomeni, da se v primeru sprememb študijskega programa študentu lahko določijo dodatne/nove študijske obveznosti, ki v posameznem študijskem letu veljajo za prvič vpisane študente, s katerimi bodo ponavljavci nadaljevali študij. V primeru spremembe študijskega programa od zadnjega vpisa do odobritve ponovnega vpisa v letnik, je študent z novimi/dodatnimi obveznostmi seznanjen po v vpisu, s prikazom obveznostih v e-indeksu (AIPS- račun) ter izdano odločbo o ponavljanju letnika.


· PROŠNJA ZA VPIS V VIŠJI LETNIK (nadaljevanje študija) po merilih za prehode (+ menjava študijskega programa)
Možni prehodi med študijskimi programi so določeni s posameznim študijskim programom.  Pri prehodu iz enega študijskega programa v drugega se študentu lahko priznajo opravljene študijske obveznosti, upoštevajoč obseg in zahtevnost znanja, ki se zahtevajo po študijskem programu. Kandidat odda Prošnjo za vpis v višji letnik (nadaljevanje študija) po merilih za prehode in ji priloži potrdilo o do tedaj opravljenih obveznostih in učne načrte opravljenih obveznosti. (obrazec: Prošnja za KŠZ - sprememba načina študija, menjava ŠP, drugo)

· PROŠNJA ZA SPREMEMBO NAČINA ŠTUDIJA (218. člen Statuta UM) 
Študenti, ki želijo v prvem letniku spremeniti način študija (iz izrednega na redni študij ali obratno) na istem študijskem programu, morajo oddati prijavo za vpis na spletnem portalu eVŠ (https://portal.evs.gov.si/prijava/).
Hkrati se v Referat za študijske zadeve odda prošnja na KŠZ (obrazec: Prošnja za KŠZ - sprememba načina študija, menjava ŠP, drugo), zaradi ugotavljanja izpolnjevanja predpisanih pogojev pogoje in izpolnjevanja materialnih pogojev članice. 


· PROŠNJA ZA PRIDOBITEV POSEBNEGA STATUSA (212. člen Statuta UM)
Pridobitev posebnega statusa in prilagajanje študijskega procesa študentom s posebnim statusom se podrobneje ureja s splošnimi akti Univerze v Mariboru. O vrsti in načinu prilagoditev posameznemu študentu s posebnim statusom odloča KŠZ FE UM na prošnjo študenta.
 (obrazec: 
· Prošnja za KŠZ - dodelitev posebnega statusa- športnika, umetnika, funkcionarja, dolgotrajno bolnega, drugo…  ali
· Prošnja za KŠZ – dodelitev posebnega statusa – kategorija invalidi / študenti s posebnimi potrebami.

SKLEPI Z REŠITVAMI PROŠENJ BODO OBJAVLJENI PREDVIDOMA DO 22. 9. 2026 NA OGLASNI DESKI IN NA SPLETNI STRANI FE UM.

Za študente, katerih vloga bo rešena pozitivno, bo vpis v višji letnik / ponovno v letnik / podaljšanje statusa potekal najpozneje do 25. septembra 2026. Natančen termin (datum, ura in lokacija) vpisa bo znan skupaj z rešitvami (sklepi) KŠZ. 



 	       
Vodja referata za študijske zadeve 
      Neža Levičar

Naslovniki:
· oglasna deska (KK, VE)
· spletna stran
· e-mail študentom 
· arhiv

